Държавен вестник, бр. 16, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  16
(3) Комисията по ал. 2 се състои от творци 
и експерти в съответната област на култу­
рата, включени в списък на оценителите за 
съответната област на културата. Условията 
и редът за съставяне на списъци на оцени­
тели, правилата за определяне на състава на 
комисиите и за тяхната работа се определят 
в наредбата по чл. 32а.
Чл. 32в. (1) Средствата от фонда се пре­
доставят въз основа на сключени договори 
при условията на чл. 32а, ал. 1 и ал. 2, т. 2.
(2) Фондът извършва авансови, междинни и 
окончателни плащания въз основа на искане 
на получателя при условията, определени в 
наредбата по чл. 32а, ал. 1 и ал. 2, т. 2.
Чл. 32г. (1) Получателите на средства от 
фонда са длъжни да спазват условията и 
изискванията, произтичащи от договора по 
чл. 32в, ал. 1, да изпълнят съответния проект 
в съответствие с одобреното предложение при 
спазване на принципите на добро финансово 
управление.
(2) Получател на средства от фонда е длъжен 
да възстанови на фонда всички недължимо 
платени, надплатени суми, неправомерно по­
лучени или неправомерно усвоени средства, 
заедно със законната лихва.“
§ 19. Член 33 се изменя така:
„Чл. 33. (1) За получаване на средства от 
фонда може да кандидатстват всички културни 
организации, както и културни дейци, които 
отговарят на обявените условия за съответ­
ния конкурс.
(2) Лица и организации, санкционирани по 
реда на чл. 37, нямат право да кандидатстват 
за средства от фонда за срок две години от 
налагане на санкцията. Други ограничения 
може да бъдат предвидени в наредбата по 
чл. 32а, ал. 1 и/или в условията за кандидат­
стване по чл. 32а, ал. 2, т. 2.“
§ 20. Член 34 се изменя така:
„Чл. 34. Фондът поддържа официална 
страница в интернет, която съдържа инфор­
мация за дейността му и взетите решения от 
управителния съвет.“
§ 21. В чл. 37, ал. 1 думите „чл. 31, ал. 1, 
т. 2, 4 и 8“ се заменят с „чл. 30, ал. 1, т. 4, 
предложение първо и т. 8“.
§ 22. В чл. 38, ал. 1 се създава изречение 
второ: „В случаите по чл. 29а, ал. 1, т. 10 
актовете за установяване на нарушения се 
издават от изпълнителния директор на фонда 
или оправомощено от него лице.“
§ 23. В § 1, т. 3 от допълнителната разпо­
редба след думата „аудиовизията“ се добавя 
„визуалните изкуства“.
Преходни и заключителни разпоредби
§ 24. (1) В тримесечен срок от влизането 
в сила на закона:
1. Министерският съвет приема наредбата 
по чл. 17, ал. 8;
2. министърът на културата и министърът 
на външните работи издават наредбата по 
чл. 17, ал. 2;
3. министърът на културата внася в Ми­
нистерския съвет проекта на устройствен 
правилник по чл. 24, ал. 4;
4. министърът на културата съгласувано 
с министъра на финансите издава наредбата 
по чл. 32а, ал. 1;
5. министърът на културата издава наред­
бата по чл. 21, ал. 1.
(2) В 6-месечен срок от влизането в сила 
на закона министърът на културата привежда 
подзаконовата нормативна уредба в съответ­
ствие с този закон.
(3) В срок до един месец от влизането 
в сила на актовете по ал. 1 министърът на 
културата организира процедура по подбор 
за назначаване на членовете в управителния 
съвет на фонда по чл. 26, ал. 1 и обявява 
конкурс за изпълнителен директор.
§ 25. До влизането в сила на актовете по 
§ 24, ал. 1 и 2 се прилага действащата под­
законова нормативна уредба, доколкото не 
противоречи на този закон.
§ 26. В Закона за награждаване на лица за 
особени заслуги към българската държава и 
нацията (ДВ, бр. 89 от 2012 г.) в чл. 4, ал. 1 
след думата „събрание“ се добавя „като ре­
шението може да бъде взето и“.
§ 27. Законът влиза в сила от деня на 
обнародването му в „Държавен вестник“ с 
изключение на:
1. параграф 2, т. 2, която влиза в сила от 
1 януари 2025 г.;
2. параграф 10 и § 13 относно чл. 29, ал. 1, 
които влизат в сила от 1 септември 2024 г.
Законът е приет от 49-ото Народно събра­
ние на 9 февруари 2024 г. и е подпечатан с 
официалния печат на Народното събрание.
Председател на Народното събрание:  
Росен Желязков
1365
УКАЗ № 37
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на измененията на 
чл. 1 и чл. 12, параграф 1 от Споразумението 
за създаване на Европейска банка за възста­
новяване и развитие, приет от 49-ото Народно 
събрание на 8 февруари 2024 г.
Издаден в София на 19 февруари 2024 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Атанас Славов